Z A P I S N I K
17. sjednice Vijeća Mjesnog odbora Brezovica održane 28. rujna 2026. 
Brezovica, Brezovička cesta 100 s početkom u 19,00 sati

Nazočni članovi Vijeća:
Bruna Devald, Stjepan Imprić, Lovro Kreković, Dragan Rajić, Mario Škegro, Slavko Šikman i Nenad Žugaj.

Ostali nazočni: 
- Valentin Kovačević, viši stručni referent za rad tijela mjesne samouprave

Predsjedava gospodin Stjepan Imprić, predsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Predsjednik Vijeća daje zapisnik 16. sjednice na verifikaciju.
Vijeće jednoglasno prihvaća tekst Zapisnika 16. sjednice Vijeća, bez izmjena.

Na prijedlog predsjednika Vijeće razmatra izmjenu dnevnog reda. Predsjednik upoznaje članove Vijeća da je po točki „Zaključak o čišćenju nogostupa u Ulici Drežnik, Desprimskoj ulici i Ulici Kašinci – donošenje zaključka” u međuvremenu izvršen obilazak terena, izrađena fotodokumentacija te upućen dopis nadležnim službama, slijedom čega predlaže skidanje navedene točke s dnevnog reda.

Predsjednik nadalje predlaže objedinjavanje točaka „Zaključak o postavljanju nadstrešnice ispred mrtvačnice Groblja Brezovica – donošenje zaključka”, „Zaključak o popravljanju kamera ispod Groblja Brezovica – donošenje zaključka” i „Zaključak o popravku hladnjaka u mrtvačnici Groblja Brezovica – donošenje zaključka” u jedinstvenu točku pod nazivom „Zaključak o otklanjanju nedostataka i unapređenju uvjeta korištenja mrtvačnice na Groblju Brezovica – donošenje zaključka”.

Vijeće jednoglasno prihvaća prijedlog za izmjenu dnevnog reda te jednoglasno utvrđuje izmijenjeni dnevni red.


DNEVNI  RED

	1. 
	Zaključak o produženju nogostupa u Golobreškoj ulici - donošenje zaključka

	2. 
	Zaključak o povećanju sigurnosti prometa u Golobreškoj ulici - donošenje zaključka

	3. 
	Zaključak o popravku nogostupa na lokaciji Brezovička cesta 98 - donošenje zaključka

	4. 
	Zaključak o postavljanju nadstrešnice ispred mrtvačnice Groblja Brezovica - donošenje zaključka

	5. 
	Pitanja, prijedlozi i obavijesti





Ad1. Zaključak o produženju nogostupa u Golobreškoj ulici - donošenje zaključka

Uvodno obrazloženje iznosi Predsjednik Vijeća.

Vijeće jednoglasno donosi:

Zaključak  o produženju nogostupa u Golobreškoj ulici

(Zaključak se prilaže ovom zapisniku i njegov je sastavni dio.)

Ad2. Zaključak o povećanju sigurnosti prometa u Golobreškoj ulici - donošenje zaključka

Uvodno obrazloženje iznosi Predsjednik Vijeća.

Vijeće jednoglasno donosi:

Zaključak  o povećanju sigurnosti prometa u Golobreškoj ulici

(Zaključak se prilaže ovom zapisniku i njegov je sastavni dio.)

Ad3. Zaključak o popravku nogostupa na lokaciji Brezovička cesta 98 - donošenje zaključka

Uvodno obrazloženje iznosi Predsjednik Vijeća.

Vijeće jednoglasno donosi:

Zaključak  o popravku nogostupa na lokaciji Brezovička cesta 98

(Zaključak se prilaže ovom zapisniku i njegov je sastavni dio.)

Ad4. Zaključak o postavljanju nadstrešnice ispred mrtvačnice Groblja Brezovica - donošenje zaključka

Uvodno obrazloženje iznosi Predsjednik Vijeća.

Vijeće jednoglasno donosi:

Zaključak  o postavljanju nadstrešnice ispred mrtvačnice Groblja Brezovica

(Zaključak se prilaže ovom zapisniku i njegov je sastavni dio.)






Ad5. Pitanja, prijedlozi i obavijesti

Predsjednik obavještava članove Vijeća o: 



Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	
	

	
	

	
	

	
	





Sjednica je završila u 19:45 sati.

KLASA: 024-08/26-003/2044
URBROJ: 251-13-11-2/024-26-2
Brezovica, 28. rujna 2026.

Zapisnik uredio:
Valentin Kovačević.

Predsjednik
Vijeća Mjesnog odbora Brezovica

Stjepan Imprić

















Točka1. 

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Brezovica na svojoj 17. sjednici održanoj 28. rujna 2026. donijelo je

Z A K L J U Č A K
o produženju nogostupa u Golobreškoj ulici

1. Vijeću Mjesnog odbora Brezovica raspravljalo je o potrebi povećanja sigurnosti pješaka i produženja postojeće pješačke infrastrukture u Golobreškoj ulici.
2. Vijeće Mjesnog odbora Brezovica predlaže da se izradi projektna dokumentacija za produženje postojećeg nogostupa u Golobreškoj ulici od autobusnog stajališta kod kućnog broja 28 do križanja s Golobreškom ulicom III. odvojak te nogostupa Golobreškom ulicom III. odvojak do križanja s Golobreškom ulicom I. odvojak.
Vijeće predlaže da se projektnom dokumentacijom obuhvati i rješavanje oborinske odvodnje na predmetnoj dionici. Također predlaže da se, prilikom izrade projektne dokumentacije, nogostup planira što bliže postojećim građevinskim česticama kako bi se u najvećoj mogućoj mjeri očuvala postojeća širina kolnika.
Vijeće ujedno predlaže da se, prije izrade projektne dokumentacije odnosno nakon odabira projektanta, održi zajednički očevid predmetne lokacije s predstavnicima Vijeća Mjesnog odbora Brezovica radi sagledavanja stanja na terenu i usuglašavanja mogućih projektnih rješenja.
Vijeće smatra da je predmetni zahvat potrebno razmotriti kao prioritet prilikom pripreme Plana komunalnih aktivnosti Gradske četvrti Brezovica za 2027. godinu.
3. Ovaj zaključak dostavlja se Vijeću Gradske četvrti Brezovica na daljnje postupanje.

KLASA: 024-08/26-003/2044
URBROJ: 251-13-11-2/024-26-3
Brezovica, 28. rujna 2026.

PREDSJEDNIK VIJEĆA
MJESNOG ODBORA BREZOVICA

Stjepan Imprić



Točka2. 

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Brezovica na svojoj 17. sjednici održanoj 28. rujna 2026. donijelo je

Z A K L J U Č A K
o povećanju sigurnosti prometa u Golobreškoj ulici

1. Vijeću Mjesnog odbora Brezovica odbora Brezovica raspravljalo je o potrebi povećanja sigurnosti prometa u Golobreškoj ulici temeljem upita i prijedloga građana.
2. Vijeće Mjesnog odbora Brezovica predlaže da se po završetku radova na projektu izgradnje kanalizacijske mreže na slivu potoka Ograja izvrši stručni pregled Golobreške ulice i pripadajućih odvojaka te razmotri potreba provedbe zahvata kojima bi se povećala sigurnost svih sudionika u prometu. Vijeće smatra da je prometnu situaciju i potrebe za eventualnim prometno-sigurnosnim mjerama potrebno sagledati nakon završetka radova i uspostave konačnog stanja prometnice.
3. Ovaj zaključak dostavlja se Vijeću Gradske četvrti Brezovica na daljnje postupanje.

KLASA: 024-08/26-003/2044
URBROJ: 251-13-11-2/024-26-4
Brezovica, 28. rujna 2026.

PREDSJEDNIK VIJEĆA
MJESNOG ODBORA BREZOVICA

Stjepan Imprić















O B R A Z L O Ž E N J E

Vijeću Mjesnog odbora Brezovica obratili su se građani s prijedlozima vezanim uz povećanje sigurnosti prometa u Golobreškoj ulici.
Vijeće je upoznato kako se na području Golobreške ulice i pripadajućih odvojaka trenutno izvode radovi u sklopu projekta izgradnje kanalizacijske mreže na slivu potoka Ograja. S obzirom na to da su radovi još uvijek u tijeku te da će njihovim završetkom biti uspostavljeno konačno stanje prometnica na predmetnom području, Vijeće smatra da je opravdano cjelovito sagledavanje prometne situacije provesti nakon završetka radova.
Vijeće također napominje kako su prema dostupnim informacijama predmetnim projektom obuhvaćeni radovi izgradnje kanalizacijske mreže i sanacija prekopa, dok cjelovita obnova prometnice nije predviđena. Slijedom navedenoga, smatra se opravdanim da nadležne stručne službe po završetku radova izvrše pregled predmetnog područja te utvrde postoje li potrebe za dodatnim zahvatima radi povećanja sigurnosti svih sudionika u prometu.

































Točka3.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Brezovica na svojoj 17. sjednici održanoj 28. rujna 2026. donijelo je

Z A K L J U Č A K
o popravku nogostupa na lokaciji Brezovička cesta 98

1. Vijeću Mjesnog odbora Brezovica raspravljalo je o potrebi sanacije nogostupa uz Brezovičku cestu kod kućnog broja 98.
2. Vijeće Mjesnog odbora Brezovica predlaže da nadležne službe izvrše pregled predmetne lokacije te poduzmu potrebne radove sanacije oštećenog nogostupa radi osiguravanja sigurnog kretanja pješaka.
Fotodokumentacija predmetne lokacije sastavni je dio ovog zaključka.
3. Ovaj zaključak dostavlja se Vijeću Gradske četvrti Brezovica na daljnje postupanje.

KLASA: 024-08/26-003/2044
URBROJ: 251-13-11-2/024-26-5
Brezovica, 28. rujna 2026.

PREDSJEDNIK VIJEĆA
MJESNOG ODBORA BREZOVICA

Stjepan Imprić
















Točka4.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Brezovica na svojoj 17. sjednici održanoj 28. rujna 2026. donijelo je

Z A K L J U Č A K
o otklanjanju nedostataka i unapređenju uvjeta korištenja mrtvačnice na groblju Brezovica

4. Vijeću Mjesnog odbora Brezovica raspravljalo je o stanju objekta mrtvačnice i pripadajuće opreme na groblju Brezovica.
5. Vijeće Mjesnog odbora Brezovica zahtjeva:
· popravak i stavljanje u funkciju rashladne komore u mrtvačnici;
· popravak sustava videonadzora;
· uređenje i sanaciju unutrašnjosti mrtvačnice;
· sanaciju dotrajale drvene obloge na pročelju objekta mrtvačnice;
· popravak slavine u muškom sanitarnom čvoru;
· izgradnju nadstrešnice uz objekt mrtvačnice.

Vijeće Mjesnog odbora Brezovica traži da nadležne službe izvrše očevid na lokaciji te dostave informaciju o planiranim aktivnostima i vremenskom okviru rješavanja navedenih nedostataka.
6. Ovaj zaključak dostavlja se Vijeću Gradske četvrti Brezovica na daljnje postupanje.

KLASA: 024-08/26-003/2044
URBROJ: 251-13-11-2/024-26-6
Brezovica, 28. rujna 2026.

PREDSJEDNIK VIJEĆA
MJESNOG ODBORA BREZOVICA

Stjepan Imprić






O B R A Z L O Ž E N J E
Vijeće Mjesnog odbora Brezovica razmotrilo je stanje objekta mrtvačnice i pripadajuće opreme na groblju Brezovica te utvrdilo da dio ranije prijavljenih nedostataka još uvijek nije otklonjen.
Vijeće je tijekom srpnja 2026. godine nadležnim službama uputilo dopis kojim je ukazalo na potrebu sanacije i unapređenja uvjeta korištenja mrtvačnice na groblju Brezovica. Tom prilikom posebno su istaknuti problemi vezani uz neispravnost rashladne komore, nefunkcionalnost sustava videonadzora, potrebu uređenja unutrašnjosti mrtvačnice, sanaciju dotrajale drvene obloge na pročelju objekta, kvar slavine u muškom sanitarnom čvoru te potrebu izgradnje nadstrešnice uz objekt mrtvačnice.
Prema saznanjima Vijeća, po navedenom dopisu do dana održavanja sjednice nisu poduzete aktivnosti kojima bi navedeni nedostaci bili otklonjeni.
Vijeće smatra da je potrebno osigurati primjerene uvjete za korištenje mrtvačnice i pratećih sadržaja na groblju Brezovica, osobito imajući u vidu njihovu namjenu i važnost za stanovnike naselja.
Slijedom navedenoga, Vijeće Mjesnog odbora Brezovica smatra opravdanim ponovno ukazati na potrebu otklanjanja utvrđenih nedostataka te zatražiti provedbu potrebnih aktivnosti i dostavu informacije o planiranom vremenskom okviru njihova rješavanja.

 

